BCH ไม่หวั่น XD บวกกว่า 2% โบรกฯชูท็อปพิคกลุ่ม ชี้กำไร Q3/61 พีคสุดของปี
BCH ไม่หวั่น XD บวกกว่า 2% ปันผล 0.11 บ. โบรกฯชูท็อปพิคกลุ่ม ชี้กำไร Q3/61 พีคสุดของปี ล่าสุด ณ เวลา 10.37 น. อยู่ที่ 18.70 บาท บวก 0.40 บาท หรือ 2.19% ด้วยมูลค่าซื้อขาย  94.37 ล้านบาท
24 ส.ค. 2561

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 10.37 น. อยู่ที่ 18.70 บาท บวก 0.40 บาท หรือ 2.19% ด้วยมูลค่าซื้อขาย  94.37 ล้านบาท
ทั้งนี้ ราคาหุ้น BCH ปรับตัวขึ้นแม้ในวันนี้ (24 ส.ค) ขึ้นเครื่องหมาย XD เป็นวันแรก โดยกำหนดจ่ายปันผลเป็นเงินสด 0.11 บาทต่อหุ้น และกำหนดจ่ายเงินในวันที่ 7 ก.ย.นี้
ด้าน บล.เคจีไอ(ประเทศไทย) ระบุในบทวิเคราะห์ว่า ผลประกอบการของ CBH ออกมาน่าประทับใจในไตรมาส 2/61 แม้จะเป็นช่วง low season ส่วนกำไรสุทธิของ BCH ในไตรมาส 2/61 อยู่ที่ 250 ล้านบาท (โต 45.3% จากปีก่อน, โต 16.5% จากไตรมาสก่อน) ดีกว่าประมาณการของบล.เคจีไอ(ประเทศไทย) ที่ 5.9% และดีกว่า consensus 12.6%
ขณะที่กำไรสุทธิในครึ่งปีแรกคิดเป็น 43% ของประมาณการกำไรปีนี้ของบล.เคจีไอ(ประเทศไทย) ที่ 1.07 พันล้านบาท นอกจากนี้ BCH ยังประกาศจ่ายเงินปันผล 0.11 บาท/หุ้น โดยกำหนดขึ้น XD วันนี้
นอกจากนี้ยังมีมุมมองที่เป็นบวกต่อแนวโน้มกำไรของ BCH ในไตรมาส 3/61 ซึ่งน่าจะเป็นไตรมาสที่กำไรสูงสุดในรอบปีโดยประเด็นสำคัญที่น่าสนใจ ได้แก่ 1.) WMC น่าจะมีกำไรสุทธิ 2.) จำนวนผู้ป่ วยที่ชำระเงินสดเพิ่มขึ้นอย่างต่อเนื่องจากการอัพเกรดโรงพยาบาลระดับล่างของเครือ (การุณเวช) และ 3.) คุมค่าใช้จ่ายได้ดีโดยที่การลงทุนลดลง อีกทั้งยังคาดว่าผลประกอบการมีแนวโน้มจะดีขึ้นต่อเนื่องในไตรมาส 4/61 และปีหน้า
ขณะเดียวกันยังคงประมาณการกำไรสุทธิปี 2561-62 ไว้ที่ 1.07 พันล้านบาท (โต 16.8% จากปีก่อน) และ 1.20 พันล้านบาท(โต 12.1% จากปีก่อน) ตามลำดับ สะท้อนถึงแนวโน้มการเติบโตต่อเนื่องในอีกสองสามปีข้างหน้า หลังจากที่ขยายกิจการเสร็จเรียบร้อยแล้ว
ทั้งนี้ บล.เคจีไอ(ประเทศไทย) ขยับไปใช้ราคาเป้าหมาย DCF กลางปี 2562 ที่ 20.40 บาท (ใช้ WACC ที่ 7.5% และ TG ที่ 3.0%) ทั้งนี้ ราคาหุ้นขยับขึ้นมาแล้ว 13% นับตั้งแต่ต้นปี  ซึ่ง outperform SET Index 15.8% (SET Index ลดลง 2.8%) นอกจากนี้ บล.เคจีไอ(ประเทศไทย) ยังคงเลือก BCH เป็นหุ้นเด่นในกลุ่มโรงพยาบาล และคงคำแนะนำซื้อ